

V. évf. 6. szám **Évközi 6. Vasárnap** 2018. február 11.

Ferenc pápa üzenete a betegek XXVI. világnapjára

2018. február 11.

***Mater Ecclesiae (Egyház Anyja): „’Asszony, nézd, a fiad!’...‘Nézd, az anyád!’.***

***Attól az órától fogva házába fogadta a tanítvány...” (Jn 19, 26-27)***

*Kedves Testvérek!*

Az Egyháznak mindig megújuló erővel folytatnia kell a betegek és a róluk gondoskodók szolgálatát, hűségesen az Úr megbízásához (vö. *Lk* 9,2-6; *Mt* 10,1-8; *Mk* 6,7-13) és követve Alapítója és Mestere ékesszóló példáját.

Ebben az évben a Betegek Világnapjának témáját a keresztre felfeszített Jézus szavai adják, amelyekkel édesanyjához, Máriához és Jánoshoz fordul: „’Asszony, nézd, a fiad!’... ‘Nézd, az anyád!’. Attól az órától fogva házába fogadta a tanítvány...” (*Jn* 19, 26-27).

1. Az Úrnak ezek a szavai rávilágítanak a kereszt misztériumának lényegére. A kereszt nem reménytelen tragédia, hanem az a hely, ahol Jézus megmutatja dicsőségét és ránk hagyományozza szerető végakaratát, amely a keresztény közösség és minden tanítvány életének alapszabályává válik.

Jézus szavai elsősorban *Szűz Mária édesanyai hivatásának eredetét jelentik az egész emberiség felé.* Ő különösen is Fia tanítványainak lesz az édesanyja ekkor, és gondoskodik róluk és kíséri útjukat. És jól tudjuk, hogy az anyai gondoskodás a gyermekei felé magában foglalja nevelésük anyagi és lelki oldalát is.

A kereszt kimondhatatlan fájdalma keresztüldöfi Mária lelkét (vö. *Lk* 2,35), de nem teszi bénulttá. Éppen ellenkezőleg, mint az Úr édesanyja az odaadás új útjára lép. A kereszten Jézus gondoskodik Egyházáról és az egész emberiségről. Mária arra hivatott, hogy vegye ki részét ebből a gondoskodásból. Az Apostolok Cselekedetei, amikor beszámol a Szentlélek pünkösdi nagy kiáradásáról, megmutatja azt is, hogy Mária hozzálátott e feladatának teljesítéséhez az Egyház első közösségében. S ennek a feladatnak soha nincs vége.

2. A szeretett tanítvány, János, az Egyházat, a messiási népet jelképezi. Az ő feladata, hogy *elismerje Máriát saját édesanyjának.* Ebben a elismerésben benne van az is, hogy befogadja őt, szemlélje benne a tanítványi lét mintáját és azt az anyai hivatást is, amit Jézus rábízott mindazokkal a gondokkal és tervekkel, amelyek együtt járnak ezzel. Ő az Édesanya, aki létre segíti és szereti gyermekeit, akik Jézus parancsának megfelelően képesek szeretni. Így Mária édesanyai hivatása, minden gyermeke iránti gondoskodása átszáll Jánosra és az egész Egyházra. A tanítványok teljes közössége részesül Mária anyai hivatásából. (…) *(Folytatás következik)*

**NAGYBÖJTI IDŐ**

**A héten február 14.-én hamvazószerdával kezdődik a nagyböjti idő, melynek célja húsvét ünneplésének előkészítése. A nagyböjti liturgia hangolja ugyanis a húsvéti misztérium megünneplésére a hívőket akik visszaemlékeznek keresztségükre és bűnbánatot tartanak.**

**Tudnivalók a nagyböjti időre:**

**‒ A nagyböjti idő hamvazószerdától nagycsütörtök estig, a szentmise megkezdéséig tart. Nagyböjt kezdetétől a húsvéti virrasztásig nem mondunk Alleluját.**

**‒** A hatályos egyházfegyelmi előírások alapján (CIC 1249-1253; A MKPK 1966. XII. 13.-i rendelkezése, vö.: Bűnbocsánat és Oltáriszentség Szertartáskönyv Budapest: 1976, 318.) böjt és hústilalom van hamvazószerdán és nagypénteken. A hústilalom 14 év felett minden pénteken, a böjt (3-szor lehet enni, egyszer jóllakni) pedig 14 és 60 év között kötelező.

**‒ A szent Negyvennap folyamán tilos az oltárt virágokkal díszíteni, kivéve a Leatare vasárnapot (Nagyböjt IV. vasárnapját), valamint a főünnepeket és az ünnepeket.**

**‒ Ebben az időben az orgona és más hangszerek is csak az ének kíséretére szolgálhatnak.**

**‒ A megemlékező gyászmisék nem mondhatók.**

**‒ Teljes búcsút nyerhet az a hívő, aki nagyböjti pénteken szentáldozás után a feszület előtt áhítattal elimádkozza az *Íme, jóságos, édes Jézusom* imádságot.**

**HIRDETÉSEK**

Bercelen a 2. csoport takarít.

Bercelre és Szécsénkére sacellán (sekrestyés) szolgálatra várjuk a hívek jelentkezését.

Influenza B járvány miatt a héten nincs ügyfélfogadás. Szabó Enikő helyettes országos tisztifőorvos figyelmeztet, hogy az influenzásak maradjanak otthon, vagy legalább húzzanak maszkot és úgy közlekedjenek.

 Hivatali ügyek esetében a plébánia mobiltelefonon normál tarifával (katolikus folttán belül ingyenesen) hívható a **0630/455-3287** számon, ami a Berceli Értékkeresők láblécében is olvasható. Időpontok (miseszándék, keresztelés, temetés stb) egyeztetésére mindig keressék a plébániai kormányzót.

 A héten kezdődik a házasság hete.

2018.02.12. H 17:00 Szentmise a GalgagutaiTemplomban *a házaspárokért*

2018.02.14. Sz **Hamvazószerda szigorú böjt 3-szor lehet enni egyszer jóllakni, hústilalom**

 17:00 Szentmise a NógrádkövesdiTemplomban ‒ hamvazás

**-** 17:30 *Szentségimádás a Berceli Templomban*

2018.02.15. Cs17:30 *Szentségimádás a Berceli Templomban*

2018.02.16. P08:30 Szentmise a Berceli Templomban*, utána keresztúti ájtatosság*

2018.02.17. Sz 07:45 Indulás a Berceli Plébániától az Ipolymenti Ifjúsági Találkozóra Szécsénybe

 09:00 Ifjúsági Szentmise a Szécsényi Templomban

 *10:00 Berceli Mentálhigiénés Központ 2. Találkozója*

 *a Berceli Kastély konferenciatermében*

 *15:00 „Éltető sodrásban” előadás a Nógrádsápi Kultúrházban a*

 *házasság hete programsorozatban a Nagycsaládosok Nógrádsápi*

 *Egyesülete szervezésében*

 15:30 Igeliturgia a Vanyarci Templomban

 17:00 Szentmise a Berceli Templomban ‒ *hamvazás*

**2018. 02.18. V** 08:30 **Szentmise a Berceli Templomban** ‒ *hamvazás, kiválasztás*

**Nagyböjt** 10:30 **Igeliturgia a Becskei Templomban**

**1. vasárnapja** 10:30 **Szentmise a Galgagutai Templomban** *keresztelendő gyermekért*

 *és szülőkért, keresztszülőért, nagyszülőkért és dédszülőkért*‒ *ham-*

 *vazás, Czerovszi Nimród keresztelése, elsőáldozó befogadási szertartás*

12:00 **Szentmise a Nógrádkövesdi Templomban** *‒ hamvazás,*

 *Berta Martin keresztelése*

12:00 **Igeliturgia a Szécsénkei Templomban**

**Hivatali ügyintézés:** Római Katolikus Plébánia 2687 Bercel, Béke u. 20.

tel: 0630/455-3287 web: [http://bercel.vaciegyhazmegye.hu](http://bercel.vaciegyhazmegye.hu/), e-mail: bercel@vacem.hu

Bankszámlaszám: 10700323-68589824-51100005